Diari Oficial de la Generalitat Valenciana


Sumari del DOGV 8212, del 15-01-2018 (2018/269)

RESOLUCIÓ d'11 de gener de 2018, de la Direcció General de Cultura i Patrimoni, per la qual s'accepta la renúncia formulada per una beneficiària de les beques per a la realització de pràctiques professionals en l'àmbit de les biblioteques gestionades per la Generalitat i es nomena el substitut corresponent.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8212

Data del DOGV
:   15-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/269


Data del document
:   11-01-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ d'11 de gener de 2018, de la Direcció General de Cultura i Patrimoni, per la qual s'accepta la renúncia formulada per una beneficiària de les beques per a la realització de pràctiques professionals en l'àmbit de les biblioteques gestionades per la Generalitat i es nomena el substitut corresponent.  
 [2018/269]  
Per la Resolució de 20 de desembre de 2016, de la Conselleria d'Educació, Investigació, Cultura i Esport (DOGV 7945, 28.12.2017), es convoquen 7 beques per a la realització de pràctiques professionals en l'àmbit de les biblioteques gestionades per la Generalitat.  
Les beques per a la realització de les esmentades pràctiques van ser adjudicades mitjançant la Resolució d'11 de maig de 2017 de la Direcció General de Cultura i Patrimoni (DOGV 8038, 12.05.2017).  
Rebut l'escrit de renúncia de María Melià García, beneficiària de la beca de pràctiques professionals a la Biblioteca Pública de l'Estat de València.  
Rebuts els escrits de renúncia d'Antoni Fuster Fernández i Betlem Ortiz Campos, aspirants inclosos en la borsa de reserva de la Biblioteca Pública de l'Estat de València.  
De conformitat amb el que estableix el resolc segon de la Resolució d'11 de maig de 2017 de la Direcció General de Cultura i Patrimoni (DOGV 8038, 12.05.2017), es va constituir una borsa de reserva prioritzada en funció de la puntuació obtinguda per a cobrir la vacant produïda per renúncia o abandó, que figura com a annex II de l'esmentada resolució.  
Per tot això, i en exercici de les facultats legalment conferides, resolc:  
  
Primer  
Considerar que María Melià García ha renunciat a la beca de pràctiques professionals a la Biblioteca Pública de l'Estat de València, amb efectes de 31 de desembre de 2017.  
Considerar que Antoni Fuster Fernández i Betlem Ortiz Campos han renunciat a la beca de pràctiques professionals a la Biblioteca Pública de l'Estat de València.  
  
Segon  
Nomenar Javier Latorre Francés adjudicatari de la beca de pràctiques professionals a la Biblioteca Pública de l'Estat de València.  
  
Tercer  
El període de duració de la beca començarà el 15 de gener de 2018 i finalitzarà el 14 de maig de 2018, i es podrà prorrogar sense necessitat de nova convocatòria per un període màxim de 12 mesos addicionals, sempre que hi haja la disponibilitat pressupostària corresponent en els següents pressupostos anuals de la Generalitat i l'exercici de l'activitat que s'estiga efectuant així ho requerisca o aconselle.  
  
  
Quart  
La publicació d'aquesta resolució produirà els efectes de notificació a les persones interessades, d'acord amb el que disposen els articles 40 i següents de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica de la Generalitat.  
  
Cinqué  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà presentar potestativament un recurs de reposició, o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs potestatiu de reposició haurà d'interposar-se davant del conseller d'Educació, Investigació, Cultura i Esport en el termini d'un mes a comptar des de l'endemà de la publicació de la present resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant dels jutjats contenciosos administratius de la Comunitat Valenciana en el termini de dos mesos a comptar des de l'endemà de la publicació de la present resolució en el Diari Oficial de la Generalitat Valenciana.  
  
  
València, 11 de gener de 2018.- La directora general de Cultura i Patrimoni: Carmen Amoraga Toledo.